Борис Пастернак
Следи по снега

Превод от руски: Кирил Кадийски, —

chitanka.info

Към залеза следи девичи

вървят през снежните поля.

Пътеката им криволичи

от махала до махала.

А татък е вървяло хлапе.

И слънчев лъч — лимонов сок —

снега успял е да накапе

и се е смръзнал в леден блок.

Като жълтък потекъл стине

върху черупка на яйце.

Следи от ски го срязват — сини —

на път към близкото селце.

Луната плава — блин в сметана —

и виж, че паднала накрай.

Шейна я гони запъхтяна,

но бяга пустият кравай.

1958

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.